google/wiki40b huggingface dataset:
इमरान ख़ान (अभिनेता)

शुरूआती जीवन

खान का जन्म मैडिसन, विस्कजिन, अमेरिका में हुआ था। उनके पिता अनिल पाल, एक हिन्दी-बंगाली, लिंक्डइन में एक कन्सल्टंट के रूप में कार्यरत है और माँ नुज़हत खान, एक मुस्लिम, है। जब वे डेढ़ साल के थे तब उनके माता-पिता का तलाक हो गया और उन्होंने अपना आखरी नाम पाल से बदल कर खान रख लिया। ये अभिनेता आमिर खान व निर्माता-निर्देशक मंसूर खान के भतीजे है और नासिर हुसैन, जों एक निर्देशक व निर्माता है, के पोते है। भारत में उन्होंने बोम्बे स्कॉटिश स्कुल में पढ़ाई की पर बाद में ऊटी स्तिथ एक बोर्डिंग स्कुल में दाखिला ले लिया।

बालकलाकार

खान ने अपने मामा आमिर खान की फ़िल्म क़यामत से क़यामत तक (१९८८) और जों जीता वोही सिकंदर (१९९२) में बालकलाकार के रूप में काम किया। दोनों ही फ़िल्मों में उन्होंने नन्हे आमिर खान की भूमिका निभाई थी। उनकी निर्देशक बनने की इच्छा थी पर अंततः वे अभिनेता बन गए। खान ने मुंबई स्थित किशोर नामित कपूर के अभिनय के विद्यालय में दाखिला लिया।

कमियाबी (२००७-अबतक)

खान ने मुख्य अभिनेता के रूप में २००८ में बनी फ़िल्म जाने तू या जाने ना से फ़िल्म ससृष्टि में पदार्पण किया जिसे अब्बास टायरवाला ने निर्देशित व आमिर खान व मंसूर खान ने निर्मित किया था और इसमें जेनेलिया डिसूज़ा सह अभिनेत्री के रूप में थी। खान ने ५४वे फ़िल्मफेयर पुरस्कारों में फरहान अख्तर के साथ सर्वश्रेष्ठ उभरते अभिनेता का ख़िताब जीता था।
उनकी अगली फ़िल्म संजय दत्त व मिनिषा लाम्बा के साथ किडनैप थी जिसमे इन्होने नकारात्मक भूमिका निभाई थी। शुरुआत अच्छी होने के बावजूद फ़िल्म बॉक्स ऑफिस पर पिट गई जिसका कारण समीक्षकों ने फ़िल्म के खराब निर्देशन को कहा। इसके बावजूद खान के अभिनय को काफ़ी सराहा गया और उन्हें २००९ आइफा पुरस्कारों में नामांकन प्राप्त हुआ। खान की अगली फ़िल्म श्रुती हासन और संजय दत्त के साथ बनी लक थी।
२०१० में उन्होंने अब्बास टायरवाला की फ़िल्म झूठा ही सही में अपनी आवाज़ दी। २०१० की उनकी सबसे पहली सिलिज़ आई हेट लव स्टोरीज़ थी जिसमे उन्होंने सोनम कपूर के साथ कार्य किया था और इसका निर्देशन पुनीत मल्होत्रा व निर्माण करण जोहर ने किया था। फ़िल्म व्यापारिक दृष्टी से सफल रही। उनकी अगली फ़िल्म ब्रेक के बाद थी जिसका निर्देशन दानिश असलम ने व निर्माण कुणाल कोहली ने किया था किन्तु यह फ़िल्म बोज ऑफिस पर कामियाब नहीं हो पाई। इसके बाद खान ने अंग्रेज़ी भाषा की हास्य फ़िल्म देली बेली में भूमिका संभाली जिसका निर्देशन अभिनय देओ ने किया था। फ़िल्म समीक्षाओं व व्यापर की दृष्टी से बड़ी सफलता सिद्ध हुई। खान ने बाद में मेरे ब्रदर की दुल्हन में कटरीना कैफ के साथ भूमिका निभाई जिसे ९ सितंबर २०११ को रिलीज़ किया गया। फ़िल्म को मिली जुली प्रतिक्रिया मिली पर यह सफल रही।
सुरज भान

सुरज भान एक भारतीय राजनीतिज्ञ तथा पूर्व उत्तर प्रदेश, बिहार तथा हिमाचल प्रदेश के राज्यपाल है। वे राष्ट्रीय अनुसूचित जाति आयोग के अध्यक्ष रह चुके है। वे एक दलित नेता है।
क मुं हिंदी विद्यापीठ आगरा

इतिहास

कन्हैयालाल माणिकलाल मुंशी हिंदी तथा भाषाविज्ञान विद्यापीठ भारतीय भाषाओं और भाषाविज्ञान के अध्ययन-अध्यापन से जुड़े देश के सबसे पुराने संस्थानों में से एक है। आरंभ में इसकी परिकल्पना आगरा विश्वविद्यालय के हिंदी अध्ययन संस्थान ‍‌‍‍‌ (AGRA UNIVERSITY INSTITUTE OF HINDI STUDTES) के रूप में की गई थी। बाद में इसका उत्तर प्रदेश के तत्कालीन राज्यपाल और प्रख्यात गुजराती उपन्यासकार श्री कन्हैयालाल माणिकलाल मुंशी के नाम पर रख दिया गया। विद्यापीठ की स्थापना हिंदी को केंद्र में रखते हुए विभिन्न भारतीय भाषाओं और उनके साहित्य के बहुपक्षीय तुलनात्मक साहित्यिक और भाषावैज्ञानिक अध्ययन एवं अनुसंधान को प्रोत्साहन देने के उद्देश्य के साथ की गई थी।
इस विचार-दृष्टि के साथ आगरा में हिंदी और भाषाविज्ञान के उच्चतर अध्ययन के लिए एक विद्यापीठ की स्थापना का निर्णय सन 1953 में लखनऊ में आयोजित विश्वविद्यालयों के कुलपतियों के सम्मेलन में लिया गया। सम्मेलन में आगरा विश्वविद्यालय को यह गुरुतर दायित्व देते हुए यह अपेक्षा व्यक्त की गई कि इस संस्थान में हिंदी और हिंदीतरभाषी विद्वान अध्ययनार्थी परस्पर विद्वत्सहयोग और अकादमिक आदान-प्रदान के माध्यम से हिंदी को इस देश की राष्ट्रभाषा के रूप में विकसित और प्रतिष्ठित करने में अपना योगदान दे सकेंगे।
हिंदी को भारत की समग्र सांस्कृतिक अभिव्यक्ति और समन्वयात्मक एकता की मज़बूत कड़ी के रूप में विकसित करने की दृष्टि से क.मुं. हिंदी विद्यापीठ ने ऐतिहासिक भूमिका निभाई है। हिंदी विद्यापीठ की परिकल्पना करते हुए इसके प्रेरणास्रोत कन्हैयालाल माणिक मुंशी ने कहा था, "The lovers and scholars of Hindi should concentrate on developing the range and power of Hindi; that higher studies in Hindi must be based on comparative study of Indian languages and literatures, that its strengths and elasticity, rooted in Sanskrit must be strengthened by a core study of that great language." तब से आज तक विद्यापीठ हिंदी भाषा और साहित्य के बहुदिशीय वैज्ञानिक अध्ययन अनुसंधान के क्षेत्र में अपने दायित्वों का सफलतापूर्वक निर्वाह करते हुए देश और दुनिया भर के हिंदी शिक्षार्थियों को शिक्षण प्रशिक्षण प्रदान कर रहा है।

निदेशक

प्रख्यात भाषावैज्ञानिक प्रोफ़ेसर विश्वनाथ प्रसाद इस विद्यापीठ के पहले निदेशक थे। भाषाविज्ञान के लंदन स्कूल के प्रख्यात भाषावैज्ञानिक जे.आर. फ़र्थ के सुयोग्य शिष्य डॉ॰ विश्वनाथ प्रसाद के दूरदर्शी नेतृत्व में विद्यापीठ के अकादमिक स्वरूप, उद्देश्यों और कार्यक्षेत्र का निर्धारण संभव हुआ। इसके बाद डॉ॰ सत्येन्द्र, प्रो॰ माताप्रसाद गुप्त, प्रो॰ विद्यानिवास मिश्र, डॉ॰ रामविलास शर्मा, डॉ॰ गणपतिचन्द्र गुप्त आदि सुयोग्य विद्वानों के निदेशकत्व में विद्यापीठ को अकादमिक प्रतिष्ठा के नये आयाम मिले। वर्तमान में प्रो॰ हरिमोहन इस संस्थान के निदेशक हैं।
लाल जंगली मुर्गा

आवास का क्षेत्र

यह पक्षी पाकिस्तान, भारत, बांग्लादेश, नेपाल, भूटान, चीन, म्यानमार, लाओस, कम्बोडिया, वियतनाम, थाइलैंड, इंडोनेशिया, सिंगापुर, मलेशिया, फ़िलीपीन्स तथा तिमोर का मूल आवासी है, तथा इसे औस्ट्रेलिया, दोमिनिकन गणराज्य, फ़िजी, जमाइका, मार्शल द्वीपसमूह, माइक्रोनीशिया, नाउरु, उत्तरी मरिआना द्वीपसमूह, पलाउ, पोर्टो रीको तथा हवाई में मनुष्यों द्वारा प्रचलित किया गया है।

आवास

यह पक्षी समुद्र तल से लेकर ५,००० फ़ीट (१,५२४ मीटर) तक की ऊँचाई में पाया जाता है तथा शीतकाल में ३,००० फ़ीट (९१४ मीटर) से ऊपर देखने को नहीं मिलता है। इसे बाँस के वन पसंद हैं लेकिन यह घने वनों और झाड़ के क्षेत्रों में भी प्रचुर मात्रा में पाया जाता है।

आहार

यह पक्षी वैसे तो खेतों से अनाज खाना पसन्द करता है लेकिन मौका मिलने पर कीट-पतंगे खाने से भी परहेज़ नहीं करता है। फ़सल कटने का मौसम न हो या यह जंगल में बहुत अन्दर हो तो इसके आहार में बीज, घास, नई कोपलें और कलियाँ भी शामिल होते हैं।

प्रजनन

इस पक्षी का प्रजनन काल जनवरी से जुलाई तक चल सकता है। अमूमन यह ४ से ६ अण्डे देते हैं लेकिन किसी-किसी घोंसले में ११ अण्डे भी पाये गये हैं। घोंसला सुविधा के अनुसार ज़मीन में बनाया जाता है। कहीं पर ज़मीन खोदकर सिर्फ़ गड्ढा कर दिया जाता है व अन्य स्थानों में गड्ढे को पत्तियों या घास से अस्तर लगा दिया जाता है।

आकार

नर की लंबाई २५ से २८.२ इंच (६३.५ से ७२ से.मी.) तथा मादा की लंबाई १६.५ से १८.२५ इंच (४२ से ४६ से.मी.) होती है।
२७६० ईसा पूर्व

२७६० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७६० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
शहडोल संभाग

शहडोल संभाग में एक प्रशासनिक प्रभाग के भारतीय राज्य के मध्य प्रदेश.
प्रभाग का उद्घाटन 14 जून, 2008 में किया गया था। शुरूआती दौर में  शहडोल, उमरिया, अनूपपुर और डिंडौरी जिलों को इसमें जोड़ा गया था।  जबकि अब अनूपपुर, शहडोल और उमरिया जिलों के लिए हि शहडोल प्रभाग इस्तेमाल किया जा रहा है।
डिण्डोरी जिला अब जबलपुर संभाग का अंग है।
स्वामी सुंदरानंद

स्वामी सुंदरानंद विश्व में फोटोग्राफर, पर्वतारोही और योगी के रूप में प्रसिद्ध हैं। स्वामी जी पिछले पचास सालों में सिकुड़ते गंगोत्री ग्लेशियर के पचास हजार से ज्यादा फोटो ले चुके हैं और देश दुनिया को इस खतरे से आगाह करते रहे हैं। इस आर्ट सेंटर में वह वे चीजें भी प्रदर्शित करेंगे जो उन्होंने हिमालय में घुमक्कडी के दौरान एकत्र किए हैं। इनमें अद्भुत आकार वाली पेडों की जडें, अद्भुत पत्थर आदि भी शामिल हैं।  साधु से ज्यादा एक फोटोग्राफर के रूप में प्रसिद्ध स्वामी सुंदरानंद देश के अलावा अमेरिका और यूरोप के कई शहरों में अपनी फोटो प्रदर्शनियां लगा चुके हैं। उन्हें हिमालय का विशेषज्ञ भी कहा जा सकता है। पिछले पचास सालों में सिकुडते गंगोत्री ग्लेशियर के पचास हजार से ज्यादा फोटो ले चुके हैं और देश दुनिया को इस खतरे से आगाह करते रहे हैं।
स्वामी सुंदरानंद हिमालया: थू्र द लेंस ऑफ ए साधु पुस्तक भी लिख चुके हैं। उन पर जाने माने डाक्यूमेंट्रीफिल्म निर्माता विक्टर डेम्को 157 मिनट की पर्सनल टाइम विद स्वामी जी नामक डॉक्यूमेंट्री बना चुके हैं। हाल में ही स्वामी सुंदरानंद पर डिस्कवरी चैनल भी एक लंबा कार्यक्रम दिखा चुका है।
स्वामी जी के अनुसार गंगा के उद्गम गंगोत्री में देश की सबसे बडी फोटो गैलरी बनेगी। संभवत: यह हिमालय पर आधारित ऐसी अनोखी गैलरी होगी, जिसमें हिमालय के दुर्गम इलाकों के एक लाख से ज्यादा दुर्लभतम छायाचित्र एक छत के नीचे होंगे। यह आर्ट सेंटर उनके आध्यात्मिक गुरु स्वामी तपोवनजी महाराज को समर्पित होगा। आर्ट सेंटर में वह अपने गुरु द्वारा रचे गए साहित्य को तो प्रदर्शित करेंगे ही, उन छायाचित्रों को भी प्रदर्शित करेंगे जो उन्होंने अपने लगभग साठ साल के हिमालय प्रवास के दौरान खींचे हैं।
यह आर्ट सेंटर उत्तरकाशी जिले में गंगोत्री में 10,300 फीट ऊंचाई पर स्थित तपोवन कुटी में बनेगा। इस आर्ट सेंटर में वह वे चीजें भी प्रदर्शित करेंगे जो उन्होंने हिमालय में घुमक्कडी के दौरान एकत्र किए हैं। साधु से ज्यादा एक फोटोग्राफर के रूप में प्रसिद्ध स्वामी सुंदरानंद देश के अलावा अमेरिका और यूरोप के कई शहरों में अपनी फोटो प्रदर्शनियां लगा चुके हैं। उन्हें हिमालय का विशेषज्ञ भी कहा जा सकता है।
अंशुमान तिवारी

जीवन व कैरियर

अंशुमान तिवारी का जन्म २५ मार्च, १९७४  को उत्तर प्रदेश, भारत में हुआ था। उन्होंने स्नातक कला स्नातक (बीए), हिंदी / अंग्रेजी साहित्य, भूगोल, 1988 में कन्नौज, उत्तर प्रदेश, भारत से स्नातक की उपाधि प्राप्त की। तथा उन्हें १९९० में उत्तर प्रदेश के कानपुर से मास्टर ऑफ आर्ट्स (डबल), भूगोल और हिंदी साहित्य के रूप में मास्टर डिग्री मिली १९९१ में भारतीय विद्या भवन, कानपुर से मास संचार और पत्रकारिता में मास्टर डिप्लोमा में एक पेशेवर डिग्री प्राप्त किया है।
वह सबसे प्रतिष्ठित और सबसे बड़ी समाचार पत्रिका इंडिया टुडे, आजतक समूह, नई दिल्ली, भारत में एक संपादक के रूप में शामिल हुए। इससे पहले वह राष्ट्रीय ब्यूरो / चीफ ऑफ ब्यूरो / समूह इंपुट हेड के तहत दैनिक जागरण (भारत का सबसे बड़ा हिंदी दैनिक, २००८-२०१३ के दौरान) के लिए एसोसिएट एडिटर के चीफ थे। वह एक संपादक और कार्यक्षेत्र प्रमुख के रूप में www.money.bhaskar.com (एक पहली हिंदी डिजिटल आर्थिक सामग्री ऊर्ध्वाधर से संबंधित डीबी कॉर्प, जो भारत का दूसरा सबसे बड़ा मीडिया समूह है) का नेतृत्व किया था।
इसके अलावा वह अंग्रेजी भाषा में डेलीयो (इंडिया टुडे समूह) के दैनिक समाचार पोर्टल के लिए एक नियमित कॉलमनिस्ट  है। एक कॉलमनिस्ट के रूप में उन्होंने हिंदी भाषा में साप्ताहिक कॉलम आर्थथ में लिखा; यह दैनिक जागरण में १५ साल तक प्रकाशित किया गया। (अब इंडिया टुडे की साप्ताहिक विशेषता में प्रकाशित), जो भारत का सबसे विश्वसनीय पत्रिका है।
आर्थिक पत्रकारिता में, वह आर्थिक विश्लेषक और पत्रकार के रूप में अच्छी तरह से जाने जाते है। उन्होंने 90 के दशक की शुरुआत में कानपुर में शेयर बाजार संवाददाता के रूप में कैरियर की शुरुआत की। संवाददाता से संपादक के कैरियर की लंबाई के दौरान, उन्होंने विभिन्न आर्थिक मंत्रालयों को कवर किया और व्यापक आर्थिक, व्यापार और वित्तीय बाजारों की विभिन्न टेम्पलेट्स में सूचना दी। 
खोजी पत्रकारिता में, वह एक विशिष्ट खोजी पत्रकार है। जब राष्ट्रीय ब्यूरो के चीफ की स्थिति में - दैनिक जागरण  -(१९९५ से फरवरी २०१४ तक) में नियोजित थे, कई दूरगामी खबरों के साथ साथ दिल्ली सीडब्ल्यूजी कॉमनवेल्थ गेम्स 2012 तीन साल के लंबे समय तक का खुलासा के श्रेय प्राप्त किया।
डिजिटल पत्रकारिता में, उन्होंने दैनिक भास्कर ग्रुप डीबी कॉर्प  के लिए एक अभिनव और अनन्य बहुभाषी प्रथम डिजिटल सामग्री ऊर्ध्वाधर moneybhaskar.com को बनाया और सफलतापूर्वक स्थापित किया है। यह हिंदी का सबसे बड़ा व्यापार पोर्टल है जो हिंदी में पाठकों के लिए मार्गदर्शन, उपयोगिता और ज्ञान आधारित शब्दजाल मुक्त आर्थिक व्यापार और निवेश सामग्री प्रदान करता है। इसके साथ ही सफलतापूर्वक उन्होंने दैनिक जागरण की डिजिटल ट्रांजिशन की शुरुआत, योजनाबद्ध और निष्पादित की है।
वह पसंद से एक शोधकर्ता और विश्लेषक हैं। राष्ट्रीय और वैश्विक मंचों पर काफी कुछ दस्तावेज प्रस्तुत किए, साथ ही शैक्षणिक कार्यशालाओं और सेमिनारों में नियमित भागीदारी की है।
स्नैपडील

इतिहास

यह कंपनी एक प्रति दिन के खरीदी के प्रस्ताव देने वाली एक जालस्थल के रूप में फरवरी 2010 को शुरू हुई। यह सितम्बर 2011 को एक ई-बाजार वाली कंपनी के रूप में विकसित हुई। इसके बाद यह भारत का सबसे अधिक सामान बेचने वाला कंपनी बन गया।
१५८४ ईसा पूर्व

१५८४ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५८४ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सारावली - चंद्राअरिष्ट

सारावली 
चंद्राअरिष्ट
अरिष्ट का मतलब होता है दु:ख।
·      जिसके जन्म लग्न से छठें या आठवें स्थान में चंद्र हो, और अशुभ ग्रह से दृष्ट हो या शुभ ग्रह से दृष्ट ना हो तो जातक कि शीघ्र ही म़ृत्यु होती है। 
·      यदी छठें या आठवे स्थित चंद्र को केवल शुभ ग्रह देखते हो तो आठवे वर्ष में म़ृत्यु होती है।
·      यदी छठें या आठवे स्थित चंद्र को शुभ और अशुभ ग्रह देखते हो तो चौथे वर्ष में म़़ृत्यु होती है।
·      चंद्र के तुल्य कोई भी शुभ ग्रह यदि जन्म लग्न से छठें या आठवे भाव में स्थित हो और वक्री पाप ग्रह उसे देखता हो और कोई भी शुभ ग्रह न देखता हो तो एक मास में म़ृत्यु होती है।
·      प्रत्येक केन्द्र भाव में ग्रह हो, एक में चंद्र हो और अन्य तीन में भावों में पाप ग्रह हो तो जातक को शीघ्र  म़ृत्यु हो जाती है। 
·      जन्म चक्र में चंद्र पाप ग्रह से युक्त होकर ७,८,१२ और ९ भाव में स्थित हो और उसे कोई शुभ ग्रह नही देखता हो या केन्द्र्‍ में शुभ ग्रह न हो तो जातक की तत्काल म़ृत्यु होती है। 
·      चंद्र दो पाप ग्रहों के मध्य में स्थित होकर ४ और ८ भाव या ७ वे भाव में हो तो म़ृत्यु योग होता है। 
·      लग्न में चंद्र और ७ वे भाव में पाप ग्रह हो तो म़त्यु योग होता है । 
·      निर्बल चंद्र १२ वे भाव में स्थित हो और पाप ग्रह १ या ८ भाव में हो और केन्द्र में कोई शुभ ग्रह ना हो तो भी म़ृत्यु योग होता है। 
·      चंद्र ग्रहण मे जन्म के समय चंद्र पाप ग्रह के साथ लग्न में हो और ८ वे भाव में मंगल हो तो जातक की माता सहित म़ृत्यु होती है। 
·      लग्न से ५,७,९,१२,१ और ८ में चंद्रमा पाप युक्त हो तो उस पर बली, शुक्र, बुध, गुरू कि द़ृष्टि न हो तो म़त्यु होती है।
गगनदीप वशिष्ठ

गगनदीप वशिष्ठ (जन्म 1969), जिन्हें पेशेवर रूप से गुरुदेव जी.डी वशिष्ठ के नाम से जाना जाता है, एक भारतीय ज्योतिषी , खगोल वैज्ञानिक और आध्यात्मिक नेता हैं । उन्हें 'गुरुजी' और 'गुरुदेव वशिष्ठ जी' के रूप में भी पहचाना जाता है।
रुबाना हक

व्यवसाय

हक ने 2006 से 2010 तक टीवी साउथेशिया के सीईओ के रूप में काम किया।  
हक ने 2006 में अपनी कविताओं के लिए सार्क साहित्य पुरस्कार जीता ।   उन्होंने कविताओं के समय की एक किताब लिखी थी। 
हक एशियाई महिला विश्वविद्यालय में न्यासी बोर्ड की सदस्य हैं।  
13 अगस्त 2018 को, हक को जादवपुर विश्वविद्यालय से पीएचडी से सम्मानित किया गया।

व्यक्तिगत जीवन

हक की शादी ढाका नॉर्थ सिटी कॉर्पोरेशन के दिवंगत मेयर अनीसुल हक से हुई थी।  इनके तीन बच्चे हैं।
१४२६ ईसा पूर्व

१४२६ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४२६ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
बलख शेर मज़ारी

बलख शेर मज़ारी पाकिस्तान के कार्यवाहक प्रधान मन्त्री थे। उनका जन्म 1928 में हुआ था व वे 18-04-1993 से 26-05-1993 तक पाकिस्तान के प्रधान मंत्री रहे। उनकी मृत्यु 2011 में हुई। वे पाकिस्तान पीपल्स पार्टी के सदस्य थे।
अंतर-आकाशगंगिय तारा

एक अंतर-आकाशगंगिय तारा ऐसा तारा है जो किसी आकाशगंगा का हिस्सा नहीं है। ऐसे तारे विज्ञान में काफ़ी विवाद का विषय रहे हैं और यह माना जाता है कि वे दो आकाशगंगाओं के टकराने के परिणामस्वरुप तयार होते हैं।

खोज

एक आम धारना की तारें केवल आकाशगंगाओं में पाये जाते हैं, झुठी सिद्ध हुई जब 1970 में अंतर-आकाशगंगिय तारों की खोज हुई। ऐसे तारे सबसे पहले आकाशगंगाओं के वर्गो क्लस्टर में पाए गए जहां अब तिन सौ करोड ऐसे सितारे ढुंढे जा चुके है।

उत्पत्ती

आज तक इन तारो की उत्पत्ती एक राज़ ही बनी हुई है पर आम तौर पर यह माना जाता है कि दो या अधिक आकाशगंगाओं के टकराने पर कुछ तारे ब्रह्मांड में फ़ेक दिए जाते हैं।
१२८१ ईसा पूर्व

१२८१ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १२८१ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
तिब्बती बौद्ध धर्म

जनसंख्या

तिब्बत में तिब्बती बौद्ध धर्म को माननवाली आबादी ८९ प्रतिशत है।
मुख्य अनुक्रम पूर्वी तारा

मुख्य अनुक्रम पूर्वी तारा ऐसे तारे को कहा जाता है जो अभी मुख्य अनुक्रम तारे की अवस्था में न पहुँचा हो। इन तारों में नाभिकीय संलयन (न्यूक्लियर फ्यूज़न) गुरुत्वाकर्षण के दबाव से चलता है, जबकि मुख्य अनुक्रम तारों में अधिक तापमान इस प्रक्रिया को चलाता है। मुख्य अनुक्रम पूर्वी तारों का व्यास (डायामीटर) मुख्य अनुक्रम तारों से अधिक होता है इसलिए इनका घनत्व कम होता है। वैज्ञानिकों का मानना है तारे जीवन के इस पड़ाव में अपने पूरे जीवन का 1% अंश ही गुजारते हैं।
माइक्रोसॉफ्ट ऑफिस

इतिहास

माइक्रोसॉफ्ट ऑफिस सर्वप्रथम सन् 1989 में माइक्रोसॉफ्ट कॉर्पोरेशन द्वारा मैक-ऑपरेटिंग सिस्टम के लिए शुरू किया गया। विंडोज ऑपरेटिंग सिस्टम के लिए 1990 में प्रथम संस्करण लाया गया । माइक्रोसॉफ़्ट ऑफ़िस-2019 इसका वर्तमान संस्करण है।
७ अप्रैल

दिवस

विश्व स्वास्थ्य दिवस
महाराष्ट्र के विशेष दिवस

महाराष्ट्र सरकार ने कुछ 'विशेष दिन' घोषित किए हैं। ये दिन राज्य में कई स्थानों पर मनाये जाते है। ये सभी दिन क्षेत्रीय हैं और महाराष्ट्र तक सीमित हैं।
तिकोना जंक्शन

रेल शब्दावली में तिकोना जंक्शन, रेल पटरियों की एक तिकोना आकार की व्यवस्था है जिसके प्रत्येक कोने पर एक पंख या स्विच होता है। रेलमार्ग की मुख्य लाइन पर स्थित रेल जंक्शन जहां दो रेल लाइनें मिलती हैं वहां पर इसे गाड़ियों द्वारा पटरी बदलने के लिए यानि एक पटरी से दूसरी पटरी पर जाने के लिए इस्तेमाल किया जा सकता है।
तिकोने जंक्शन को रेलवे उपकरण को मोड़ने के लिए भी इस्तेमाल किया जा सकता है। तिकोने जंक्शन का प्रयोग करके किसी इंजन या रेलवे वाहन को उसी दिशा में मोड़ा जा सकता है जिस दिशा से वो आया था। जहाँ पर तिकोने जंक्शन को मुख्य रूप से दिशा परिवर्तन के लिए बनाया जाता है वहां जंक्शन बनाने में प्रयुक्त एक या एक से अधिक पटरियां आम तौर पर एक स्टब साइडिंग होती है।
रानीखेत रोग

रानीखेत रोग (Virulent Newcastle disease (VN) एक विषाणुजन्य रोग हैं जो घरेलू पक्षियों (जैसे मुर्गी) तथा अनेकों जंगली पक्षी प्रजातियों को प्रभावित करती है। दो तीन दिन में ही पक्षी बहुत कमजोर हो जाते है। इसमें मृत्यु दर भी अधिक होती है।
यह रोग सर्वप्रथम उत्तराखंड के रानीखेत में देखा गया था।
यह रोग सूक्ष्म रोगाणु द्वारा बहुत तेजी से संक्रमित है। संक्रमण का नियंत्रण तथा उपचार समय रहते न होने से रोग महामारी की तरह फैल जाता हैं। इससे मुर्गी पालको को अपार क्षति होती है। मुर्गियों को होनेवाला एक भयंकर संक्रामक रोग रानीखेत है।रानीखेत वायरस के संक्रमण से होता है। यह बड़े पैमाने पर शीघ्रता से फैलनेवाला जानलेवा रोग है। इस रोग से ग्रसित होने पर मुर्गियाँ आहार लेना कम कर देती है। इन्हें हरे पानी या पीलापन अथवा चूने के समान बदबूदार दस्त होने लगता है।
अलादीन

कहानी की समीक्षा

अलादीन चीनी शहर में रहने वाला एक आम गरीब लड़का है। एक दिन मगरेब से आया एक जादूगर स्वयं को उसके गुजरे हुए पिता मुस्तफ़ा दर्ज़ी का भाई बता कर अपन साथ नियुक्त कर लेता है जिस कारण उसकी माँ को यह प्रतीत होता है की वह आगे चलकर एक बहुत अमीर व्यापारी बनेगा। परन्तु जादूगर का असली मकसद अलादीन को बहला-फुसलाकर उससे जादुई चिराग हासिल करना है जो एक जादुई गुफा में मौजूद है। जादूगर अलादीन को धोका देने की कोशिश करता है जिससे अलादीन गुफा में फंस जाता है। अच्छी किस्मत के चलते उसके पास उस समय एक जादुई अंगूठी होती है जो उसे जादूगर ने सुरक्षा क लिए दी थी। जब हताश होकर अलादीन अपने हाथ घिसता है तब अंजाने में उससे अंगूठी भी घिस जाती है और एक जिन्न प्रकट होता है जो उसे अपनी माँ के पास घर पहुंचा देता है। जब अलादीन की माँ बेटे ने लाया हुआ चिराग साफ करने की कोशिश करती है तब एक दूसरा शक्तिशाली जिन्न प्रकट होता है जो उस चिराग के मालिक का गुलाम होता है।
चिराग से निकले जिन्न की सहायता से अलादीन बेहद आमिर व शक्तिशाली बन जाता है और राजकुमारी बद्र-उल-बुदूर से निकाह कर लेता है। हिंदी में बद्र-उल-बुदूर का अर्थ है, 
पूनम की चाँदों की पूनम. 
जिन्न अलादीन के लिए एक महल का निर्माण करता है जो शहंशाह के महल से भी कई गुना ज़्यादा भव्य होता है।
एक दिन जादूगर पुराने चिरागों के बदले नए चिराग देने के बहाने अलादीन की बीवी (जिसे जादुई चिराग के बारे में कुछ नहीं पता) से जादुई चिराग हासिल कर लेता है। वह जिन को हुक्म देता है कि महल को उसके सरे साजो सामन सहत अपने घर मगरेब पहुंचा दे। किस्मत से अलादीन के पास तब भी जादुई अंगूठी होती है जिससे वह छोटे जिन्न को बुला लेता है। हालाँकि छोटा जिन्न चिराग के जिन्न द्वारा किया गया जादू उलट नहीं सकता पर वह अलादीन को मगरेब पहुंचा देता है जहाँ अलादीन लड़ाई में जादूगर को मार कर चिराग को पुनः हासिल कर लेता है व महल और राजकुमारी को पुनः अपनी जगह ले आता है।
जादूगर का शक्तिशाली छोटा भाई अलादीन को मार कर अपने भाई का बदला लेने की कोशिश करता है और एक बूढी औरत का वेश धर लेता है जो अपनी रहस्यमई जादुई शक्तियों के लिए विख्यात है। बद्र-उल-बुदूर उसके इस झांसे में फंस जाती है अय्यार बुढिया को महल में रहने की अनुमति दे देती है। चिराग का जिन्न अलादीन को इस बारे में आगाह कर देता है और अलादीन बहरूपिये को मार देता है। सभी लोग आगे चलकर एक खुशहाल ज़िन्दगी जीते है और भविष्य में अलादीन शहंशाह बन जाता है।

रूपांतरण

सभी रूपांतरण असली कहानी से कहीं न कहीं मेल खाते है. चीनी घटनाओं को अधिकांश समय अरेबियाई पृष्ठभूमि में बदल दिया जाता है
दीर्घबाहु

यादवकुल

1 मनु | इला | पुरुरवस् | आयु | नहुष | ययाति | यदु | क्रोष्टु | 11 वृजिनिवन्त् | स्वाहि | रुशद्गु | चित्ररथ | शशबिन्दु | 21 पृथुश्रवस् | अन्तर | सुयज्ञ | उशनस् | शिनेयु | मरुत्त | 32 कम्बलबर्हिस् | रुक्मकवच | परावृत् | ज्यामघ | विदर्भ | 41 क्रथभीम | कुन्ति | धृष्ट | निर्वृति | विदूरथ | दशार्ह | व्योमन् | जीमूत | विकृति | भीमरथ | 51 रथवर | दशरथ | एकादशरथ | शकुनि | करम्भ | देवरात | देवक्षत्र | देवन | 61 मधु | पुरुवश | पुरुद्वन्त | जन्तु | सत्वन्त् | भीम | अन्धक | कुकुर | वृष्णि | कपोतरोमन | 80 विलोमन् | नल | अभिजित् | पुनर्वसु | उग्रसेन | कंस | 94 कृष्ण | साम्ब

पौरवकुल

1 मनु | इला | पुरुरवस् | आयु | नहुष | ययाति | पूरु | जनमेजय | प्राचीन्वन्त् | प्रवीर | 11 मनस्यु | अभयद | सुधन्वन् | बहुगव | संयति | अहंयाति | रौद्राश्व | ऋचेयु | मतिनार | तंसु | 43 दुष्यन्त | भरत | भरद्वाज | वितथ | भुवमन्यु | बृहत्क्षत्र | सुहोत्र | हस्तिन् | 53 अजमीढ | नील | सुशान्ति | पुरुजानु | ऋक्ष | भृम्यश्व | मुद्गल | 61 ब्रह्मिष्ठ | वध्र्यश्व | दिवोदास | मित्रयु | मैत्रेय | सृञ्जय | च्यवन | सुदास | संवरण | सोमक | 71 कुरु | परीक्षित १ | जनमेजय | भीमसेन | विदूरथ | सार्वभौम | जयत्सेन | अराधिन | महाभौम | 81 अयुतायुस् | अक्रोधन | देवातिथि | ऋक्ष २ | भीमसेन | दिलीप | प्रतीप | शन्तनु | भीष्म | विचित्रवीर्य | धृतराष्ट्र | 94 पाण्डव | अभिमन्यु | परीक्षित | जनमेजय

अयोध्याकुल

1 मनु | इक्ष्वाकु | विकुक्षि-शशाद | कुकुत्स्थ | अनेनस् | पृथु | विष्टराश्व | आर्द्र | युवनाश्व | श्रावस्त | 11 बृहदश्व | कुवलाश्व | दृढाश्व | प्रमोद | हरयश्व | निकुम्भ | संहताश्व | अकृशाश्व | प्रसेनजित् | युवनाश्व २ | 21 मान्धातृ | पुरुकुत्स | त्रसदस्यु | सम्भूत | अनरण्य | त्रसदश्व | हरयाश्व २ | वसुमत | त्रिधनवन् | त्रय्यारुण | 32 सत्यव्रत | हरिश्चन्द्र | रोहित | हरित | विजय | रुरुक | वृक | बाहु | 41 सगर | असमञ्जस् | अंशुमन्त | दिलीप १ | भगीरथ | श्रुत | नाभाग | अम्बरीश | सिन्धुद्वीप | अयुतायुस् | 51 ऋतुपर्ण | सर्वकाम | सुदास | मित्रसह | अश्मक | मूलक | शतरथ | ऐडविड | विश्वसह १ | दिलीप २ | 61दीर्घबाहु | रघु | अज | दशरथ | 65 राम | कुश | अतिथि | निषध | नल | 71 नभस् | पुण्डरीक | क्षेमधन्वन् | देवानीक | अहीनगु | पारिपात्र | बल | उक्थ | वज्रनाभ | शङ्खन् | 81 व्युषिताश्व | विश्वसह २ | हिरण्याभ | पुष्य | ध्रुवसन्धि | सुदर्शन | अग्निवर्ण | शीघ्र | मरु | प्रसुश्रुत | 91 सुसन्धि | अमर्ष | विश्रुतवन्त् | 94 बृहद्बल | बृहत्क्षय

अन्य राजा

25 दिवोदास (काशी) | दुर्दम (हैहय) | 29 केकय (आनव) | गाधी (कान्यकुब्ज) | अर्जुन (हैहय) | विश्वामित्र (कान्यकुब्ज) | तालजङ्घ (हैहय) | प्रचेतस् (द्रुह्यु) | सुचेतस् (द्रुह्यु) | सुदेव (काशी) | 40 दिवोदास २ (काशी) | बलि (आनव)
अंतरराष्ट्रीय प्रकाशन

यह हिन्दी पुस्तकों के एक प्रमुख प्रकाशक हैं।
पुंछ नदी

मार्ग

पुंछ नदी पीर पंजाल पर्वतमाला में उत्पन्न होती है। यहाँ से यह दक्षिण की ओर बहती है और नूरी छम्ब जलप्रपात इसका एक प्रसिद्ध जलप्रपात है। यह पुंछ शहर पहुँचकर दक्षिणपश्चिम मुड़ती है और पकिस्तान के कब्ज़े वाले क्षेत्र में प्रवेश करती है जहाँ यह तत्तापानी, कोटली और मीरपुर से गुज़रकर मंगला बाँध के जलाशय में समाप्त होती है। इस से आगे इसका जल झेलम नदी का भाग होता है।